b'\n_START_ARTICLE_\n\xc2\xabAm\xc3\xa9thyste\xc2\xbb\n_START_PARAGRAPH_\n\xc2\xabAm\xc3\xa9thyste\xc2\xbb er en atomub\xc3\xa5t i den franske fl\xc3\xa5te. Den er en taktisk ub\xc3\xa5t, dvs en angrepsub\xc3\xa5t. Navnet er b\xc3\xa5de en henspilling p\xc3\xa5 edelstenen ametyst og akronymet AM\xc3\x89lioration Tactique, HydrodYnamique, Silence, Transmission, Ecoute. _NEWLINE_Ub\xc3\xa5ten er den femte i en serie av seks franske atomub\xc3\xa5ter i den s\xc3\xa5kalte Rubis-klassen. Den ble bygget i Cherbourg og gikk av stabelen i 1988. Den ble satt i tjeneste i 1991. \xc2\xabAm\xc3\xa9thyste\xc2\xbb representerer en videreutvikling av Rubis-klassen, og den sjette ub\xc3\xa5ten i klassen, \xc2\xabPerle\xc2\xbb, ble ogs\xc3\xa5 utrustet p\xc3\xa5 samme vis. _NEWLINE_Under Kosovokrigen i 1999 ble \xc2\xabAm\xc3\xa9thyste\xc2\xbb og s\xc3\xb8sterskipet \xc2\xabRubis\xc2\xbb satt inn p\xc3\xa5 de alliertes side.'